Þeir sem hafa verið ungir krakkar … . . eeeh !… það á víst við um okkur öll , kannast við spenninginn sem byggist upp dagana og alveg sérstaklega síðustu kluttustundirnar áður en að því kemur að opna jólapakka að kvöldi Aðfangadags . Mér líður þannig núna ! Þannig er , að Ásmundur Guðnason flaug á TF-DVD – við þriðja mann – yfir Fljótavík og fleiri svæði í Sléttuhreppi , 27. febrúar 2016 . Ási er búinn að birta rúman þriðjung af myndunum á Facebooksíðu sinni . Eins og tæknin er orðin í dag – er lítið mál að senda mikið magn af myndum / gögnum t.d. með því að nota Dropbox . Á þetta skal bent svona ef þið sitjið inni með mikið magn af myndum sem þið mynduð vilja deila hér á þessum vef . Slík aðferð gefur kost á að senda myndir í fullri upplausn – þannig að allir “ pixlar ” komi fram . Þeir sem hafa góða , stóra skjái , eiga að geta séð tófuspor við Lækjabrekku og Bárubæ í Fljóti . Þá hefur verið mikið traðk í kring um hús í Aðalvík – og því miður má sjá að gluggi – sennilega opnanlegt fag – hefur fokið úr í einu húsi í Aðalvík . Engar skemmdir virðast hafa orðið í Fljóti þennan veturinn – fram að þessu – en Fljót fékk svo sanarlega sinn skerf í fyrra ! Verið nú dugleg að skrifa við myndirnar – þið getið notað Facebook innskráningu ykkar . Athugið að í einhverjum tilfellum þarf ég að fara yfir og samþykkja texta áður en hann birtist – þetta er eitthvert öryggisatriði sem ég hef ekki enn lært að gera óvirkt .